SÄHKÖHERKÄT ryTOIMINTAKERTOMUS

c/o Erja Tamminen

Uudenmaantie 30 A 4 15.9.2021

04410 Järvenpää

www.sahkoherkat.fi

TOIMINTAKERTOMUS TOIMIKAUDELTA 2020-2021

Yhdistyksen toiminta tällä toimikaudellaon sisältänyt muun muassa vaikuttamista ja tiedottamista. Lisäksi olemme tarjonneet vertaistukea. Koronan johdosta vertaistapaamisia yms. ei ole järjestetty.

**Vaikuttaminen**

Eri viranomaisille on annettu seuraavat lausunnot:

Liikenne- ja viestintäministeriölle lausunto seuraavasta luonnoksesta:1) radiotaajuuksien käytöstä ja taajuussuunnitelmasta (jäljempänä taajuuasetus) annetun valtioneuvoston asetuksen muuttaminen. Valtioneuvosto on myöntänyt sähköisen viestinnän palveluista annetun lain (917/2014) 7 §:n mukaiset toimiluvat teletoimintaan taajuusalueella 25,1-27,5 gigahertsiä.

# Yhdistys on jättänyt lausunnon myössosiaali- ja terveyministeriölle lakialoitteesta Hallituksen esitys eduskunnalle laiksi Säteilyturvakeskuksesta sekä Helsingin liikennelaitoksen menettelystä syrjiä matkustajia, joilla ei ole käytössään älypuhelinta. Kilpailu- ja Kuluttajavirasto on ottanut asian käsittelyyn.

Yhdistys jätti lausunnon myös hallituksen esitysluonnokseen laiksi laajakaistarakentamisen tuesta annetun lain muuttamisesta ja siihen liittyvä valtioneuvoston asetusluonnos.

Yhdistys laati ja toimitti Suomen lääkäriliitolle ja terveydenhuollon toimijoille tiedotteen sähköherkkyyden tutkimuksen tilasta, mitä sähköherkkyydestä tiedetään ja mitkä ovat nykytutkimuksen ongelmia. Tavoitteena on saada sähköherkille asianmukaista kohtelua terveydenhuollossa.

**Muut lausunnot ja kirjelmät**

Varatuomari Antero Kassinen Oulusta laati eduskunnan oikeusasiamiehelle kantelun Liikenne- ja viestintäministeriöstä, koska ko ministeriö ei ole riittävästi huomioinut yhdistyksen lausunnoissa esille tuomia langattoman teknologian vaikutuksia (terveys- ja ympäristövaikutukset).

**Tiedottaminen/Media**

Puheenjohtaja on säännöllisesti toimittanut alan vertaisarvioituja tutkimuksia/katsausartikkeleita, tutkijoiden esitelmiä, vetoomuksia ja varovaisuusperiaatetta noudattavien maiden kannanottoja kansanedustajille, ministereille, ministeriöille, muille viranomaisille ja medialle. Puheenjohtaja on kirjoittanut artikkeleita myös laajalevikkiseen Luontaisterveys-lehteen ja KauppaSuomi-lehteen.

**Sisäinen tiedotus**

Jäsenlehti ”Sähköpostia” on ilmestynyt kerran ja toinen lehti on tekeillä. Lehdestä on tullut hyvää palautetta. Sitä on jaettu sähköisessä muodossa laajalti sosiaalisessa mediassa sekä joillekin kansanedustajille.

Yhdistyksen internetsivuja on päivitetty. Sivuilla on ollut vuoden aikana noin 8000 kävijää.

Yhdistys on ylläpitänyt suljettua Facebook-sivustoa ”Sähköherkkien tukiryhmä”. Sivustolla oli elokuussa 2021 n. 1400 jäsentä. Keskustelu sivustolla on ollut vilkasta ja siellä on jaettu tietoa sähköherkkyydestä ja sähkömagneettisten kenttien riskeistä.

**Verkostoituminen/järjestöjen yhteistyö**

Yhdistys on ollut yhteydessä Hajuste- ja kemikaaliherkkiin ja Vastuullinen teknologia -järjestöön sekä Suomen Säteilyturva ry:n.

**Vertaistuki**

Yhdistyksen alueelliset tukihenkilöt, kuten myös puheenjohtaja ja muut hallituksen jäsenet, ovat antaneet sairastuneille tukea ja neuvontaa heidän selviytymistään ja toipumistaan ajatellen. Asuntojen ja niiden ympäristöjen sähkömagneettisten kenttien mittauksia on tehty rajoitetusti koronan vuoksi. Tukihenkilöiden ja hallituksen jäsenten yhteystiedot ovat jäsenlehdessä ja yhdistyksen internetsivuilla.

**Hallinto ja talous**

Yhdistyksen hallitukseen on kuulunut toimikaudella 5 jäsentä. Hallitus piti v. 2020-2021 toimikauden vain puhelinkokouksia ja sähköpostikokouksia. Vuosikokous pidettiin syyskuussa 2020 Hyvinkäällä. Hallitus on pitänyt vapaamuotoisesti yhteyttä jäsenten kesken puhelimella ja sähköpostitse.

Tilisara tilitoimisto Järvenpäästä on laatinut yhdistyksen tilinpäätöksen.

Potilasliiton lakkautettua toimintansa Kuluttajaliitto otti vastuulleen toiminnat potilasliittojen edunajamisen osalta. Sähköherkät ry anoi jäsenyyttä ja hyväksyttiin

 Kuluttajaliiton jäseneksi ja on saanut sieltä toimintatukea.

**Jäsenistö**

Yhdistyksessä oli syyskuussa 2021 174 maksanutta jäsentä.

*Sähköherkät ry*

*Hallitus*